# รายงานการประชุมสภาองค์การบริหารส่วนตำบลท่างาม

**สมัยสามัญ สมัยที่ 3 ครั้งที่ 1/2561ประจำปี 2561**

**วันที่ 6 สิงหาคม 2561**

**ณ ห้องประชุมองค์การบริหารส่วนตำบลท่างามอำเภออินทร์บุรี จังหวัดสิงห์บุรี**

\*\*\*\*\*\*\*\*\*\*\*\*\*\*\*\*\*

**รายชื่อผู้เข้าประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1  2  3  4  5  6  7  8  9  10  11  12  13  14  15  16  17  18  19  20  21 | นายจักรินทร์ สามารถ  นายนทพล แกมทับทิม  นายสมจิตร ช้างปาน  นายนพพล เฟื่องฟู  นายเฉลิม สวัสดิรักษา  นายเอนก ชมชื่น  นายชิณกร สีผึ้งทอง  นายประสิทธิ์ รวยไม่ช้า  นายประกิต คำถาวร  นายศักดิ์ชาย ปานสิงห์  นายธีระเดช รอดจู  นายเฉลียว คงเมือง  นางพิชชาภรณ์ อ่อนนารถ  นางสาวนันทรัตน์ กันพุ่ม  นายสุเทพ เสาวพันธ์  นายดามโรษฐ์ สายสวิง  นายเกาะแก้ว นิจวัฒน์  นายปรีชา จุ้ยวาด  นางแหม่ม ประเสริฐพงษ์นางสาวประทิน เฟื่องฟุ้ง  นายเอนก พิศแพว | ประธานสภา อบต.ท่างาม  รองประธานสภา อบต.ท่างาม  สมาชิก อบต.ท่างาม หมู่ที่ 1สมาชิก อบต.ท่างาม หมู่ที่ 1  สมาชิก อบต.ท่างาม หมู่ที่ 2  สมาชิก อบต.ท่างาม หมู่ที่ 3  สมาชิก อบต.ท่างาม หมู่ที่ 3  สมาชิก อบต.ท่างาม หมู่ที่ 4  สมาชิก อบต.ท่างาม หมู่ที่ 4สมาชิก อบต.ท่างาม หมู่ที่ 5สมาชิก อบต.ท่างาม หมู่ที่ 5  สมาชิก อบต.ท่างาม หมู่ที่ 7  สมาชิก อบต.ท่างาม หมู่ที่ 7สมาชิก อบต.ท่างาม หมู่ที่ 8  สมาชิก อบต.ท่างาม หมู่ที่ 8 สมาชิก อบต.ท่างาม หมู่ที่ 9  สมาชิก อบต.ท่างาม หมู่ที่ 10สมาชิก อบต.ท่างาม หมู่ที่ 10  สมาชิก อบต.ท่างาม หมู่ที่ 11สมาชิก อบต.ท่างาม หมู่ที่ 11  เลขานุการสภา อบต. | จักรินทร์ สามารถ  นทพล แกมทับทิม  สมจิตร ช้างปาน  นพพล เฟื่องฟู  เฉลิม สวัสดิรักษา  เอนก ชมชื่น  ชิณกร สีผึ้งทอง  ประสิทธิ์ รวยไม่ช้า  ประกิต คำถาวร  ศักดิ์ชาย ปานสิงห์  ธีระเดช รอดจู  เฉลียว คงเมือง  พิชชาภรณ์ อ่อนนารถ  นันทรัตน์ กันพุ่ม  สุเทพ เสาวพันธ์  ดามโรษฐ์ สายสวิง  เกาะแก้ว นิจวัฒน์  ปรีชา จุ้ยวาด  แหม่ม ประเสริฐพงษ์  ประทิน เฟื่องฟุ้ง  เอนก พิศแพว |

**ผู้ไม่เข้าร่วมประชุม**

-

2/ผู้เข้าร่วม

-2-

**ผู้เข้าร่วมประชุม**

1. นายฐิติพงศ์ ศักดิ์ชัยสมบูรณ์ นายกองค์การบริหารส่วนตำบล ฐิติพงศ์ ศักดิ์ชัยสมบูรณ์

2. นายมานพ เหลือสิงกุล รองนายกองค์การบริหารส่วนตำบล มานพ เหลือสิงกุล

3.นางสาววาสนา เหลือสิงกุล หัวหน้าสำนักปลัดฯ วาสนา เหลือสิงกุล

4. นางสาวอรัญญา วิบูลย์เชื้อ ผู้อำนวยการกองคลัง อรัญญา วิบูลย์เชื้อ

5. นายชินวุฒิ อาศน์วิเชียร ผู้อำนวยการกองสวัสดิการฯ ชินวุฒิ อาศน์วิเชียร

6. นางสุนันท์ ศักดิ์ชัยสมบูรณ์ ผู้อำนวยการกองการศึกษาฯ สุนันท์ ศักดิ์ชัยสมบูรณ์

7. นางสาวเบญจมาศ ทองกร รองปลัดองค์การบริหารส่วนตำบลท่างาม เบญจมาศ ทองกร

8. นางสาววาสนา เหลือสิงกุล หัวหน้าสำนักปลัดฯ วาสนา เหลือสิงกุล

9.นางสาวลัดดาวัลย์ คงมั่น นักทรัพยากรบุคคลปฏิบัติการ ลัดดาวัลย์ คงมั่น

10.นางสาวณภัทร ทองประไพ นักวิเคราะห์นโยบายฯ ณภัทร ทองประไพ

11.นายบรรลือชัย ภูมี ผู้อำนวยการกองช่าง บรรลือชัย ภูมี

12.นางสาวภัทรพร โพธิ์เลื้อย ผู้ช่วยเจ้าพนักงานธุรการ ภัทรพร โพธิ์เลื้อย

13.นายพัฒพงษ์ น้อมระวี เจ้าพนักงานธุรการ พัฒพงษ์ น้อมระวี

14.นางสาววศินี ปันทีโป ผช.เจ้าพนักงานธุรการ วศินี ปันทีโป

15.นางสาวกัญจณัฎฐ์ สีตะโสภา ผช.จพง.การเงินและบัญชี กัญจณัฎฐ์ สีตะโสภา

16.นายทินกร คำภา นายช่างโยธา ทินกร คำภา

**เริ่มประชุมเวลา 09.00 น.**

เมื่อได้เวลาประชุมแล้ว มีสมาชิกสภาฯเข้าร่วมประชุม จำนวน 20 ท่านครบองค์ประชุมแล้วนายจักรินทร์ สามารถ ประธานสภาฯ เป็นประธานในที่ประชุมได้อ่านประกาศสภาฯ ดังนี้

ประกาศสภาองค์การบริหารส่วนตำบลท่างาม เรื่อง เรียกประชุมสภาองค์การบริหารส่วนตำบลท่างาม สมัยสามัญ สมัยที่ 3 ประจำปี ๒๕61 ตามประกาศสภาองค์การบริหารส่วนตำบลท่างาม เรื่อง การกำหนดจำนวนสมัยประชุมสามัญประจำปี พ.ศ. 2561 ในการประชุมสภาองค์การบริหารส่วนตำบลท่างามสมัยสามัญ สมัยที่ 1 ประจำปี ๒๕61 เมื่อวันที่ 14 กุมภาพันธ์ ๒๕61 ได้กำหนดให้มีการประชุมสภาสมัยสามัญ สมัยที่ 3 ประจำปี 2561 ตั้งแต่วันที่ 1-15 สิงหาคม 2561 นั้น อาศัยอำนาจตามความในมาตรา ๕๔ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ (ที่แก้ไขเพิ่มเติมถึง ฉบับที่ 5 พ.ศ. ๒๕๔6) และระเบียบกระทรวงมหาดไทยว่าด้วยการประชุมสภาท้องถิ่น พ.ศ. 2547 (แก้ไขเพิ่มเติมถึง ฉบับที่ 2 พ.ศ. 2554 )ข้อ 20 ประธานสภาองค์การบริหารส่วนตำบลท่างาม จึงเรียกประชุมสภาองค์การบริหารส่วนตำบลท่างาม สมัยสามัญ สมัยที่ 3 ในวันจันทร์ ที่ 6 สิงหาคม 2561 เวลา 09.00 น. ณ ห้องประชุมองค์การบริหารส่วนตำบลท่างาม ประกาศให้ทราบทั่วกัน ประกาศ ณ วันที่ 26 กรกฎาคม พ.ศ. ๒๕61

ประกาศสภาองค์การบริหารส่วนตำบลท่างาม เรื่อง เปิดประชุมสภาองค์การบริหารส่วนตำบลท่างาม

สมัยสามัญ สมัยที่ 3 ประจำปี ๒๕61 ตามประกาศสภาองค์การบริหารส่วนตำบลท่างาม เรื่อง การกำหนดจำนวนสมัยประชุมสามัญประจำปี พ.ศ. 2561 ในการประชุมสภาองค์การบริหารส่วนตำบลท่างามสมัยสามัญ สมัยที่ 1 ประจำปี ๒๕61 เมื่อวันที่ 14 กุมภาพันธ์ ๒๕61 ได้กำหนดให้มีการประชุมสภาสมัยสามัญ สมัยที่ 2 ประจำปี 2561 ตั้งแต่วันที่ 1-15 สิงหาคม 2561 นั้น

3/อาศัยอำนาจ

-3-

อาศัยอำนาจตามความในมาตรา ๕๔ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติมถึง (ฉบับที่ 5) พ.ศ. ๒๕๔6 และข้อ 20 ระเบียบกระทรวงมหาดไทยว่าด้วยการประชุมสภาท้องถิ่น พ.ศ. 2547 (แก้ไขเพิ่มเติมถึง ฉบับที่ 2 พ.ศ. 2554)ประธานสภาองค์การบริหารส่วนตำบล ท่างาม จึงเรียกประชุมสภาองค์การบริหารส่วนตำบลท่างาม สมัยสามัญ สมัยที่ 3 ครั้งที่ 1/2561 ประจำปี 2561 ในวันจันทร์ ที่ 6 สิงหาคม 2561 เวลา 09.00 น. ณ ห้องประชุมองค์การบริหารส่วน ตำบลท่างาม ประกาศให้ทราบทั่วกัน ประกาศ ณ วันที่ 26 กรกฎาคม พ.ศ. ๒๕61

# ระเบียบวาระที่ ๑ เรื่องที่ประธานแจ้งให้ที่ประชุมทราบ

**ประธานฯ** มีเรื่องจะแจ้งให้ทราบหนึ่งเรื่อง ร่างข้อบัญญัติองค์การบริหารส่วนตำบลท่างาม เรื่อง งบประมาณรายจ่ายทั่วไปประจำปี 2562

**ที่ประชุม** รับทราบ

**ระเบียบวาระที่ ๒ เรื่องรับรองรายงานการประชุมครั้งที่แล้ว**

**ประธานฯ** เชิญเลขานุการสภาฯ

**เลขานุการสภาฯ** คณะกรรมการการตรวจรายงานการประชุมฯ ได้ตรวจและรับรองรายงานการประชุมสภาฯ สมัยสามัญ สมัยที่ 2 ครั้งที่ ๑/๒๕61 ประจำปี 2561 เมื่อวันที่ 30 เมษายน ๒๕61 พร้อมจัดส่งรายงานการประชุมสภาฯ ตามหนังสือนัดประชุม จึงเรียนให้ที่ประชุมได้พิจารณารับรองรายงานการประชุม

**ประธานฯ** ท่านสมาชิกสภาฯท่านใดขอแก้ไขอีกหรือไม่ ถ้าไม่มีขอมติรับรองรายงานการประชุมสภาฯ**ที่ประชุม** รับรองรายงานการประชุมสมัยสามัญ สมัยที่ 2 ครั้งที่ ๑/๒๕61 ประจำปี 2561 เมื่อวันที่ 30 เมษายน ๒๕61 เป็นเอกฉันท์

**ระเบียบวาระที่ 3 เรื่อง เพื่อพิจารณา**

**3.1 เรื่อง ร่างข้อบัญญัติงบประมาณรายจ่ายประจำปี 2562 ( วาระที่ 1)**

**ประธานฯ** เชิญนายกฯ

**นายกฯ**  ท่านประธานสภาฯและสมาชิกสภาสมาชิกองค์การบริหารส่วนตำบลท่างาม บัดนี้ ถึงเวลาที่คณะผู้บริหารขององค์การบริหารส่วนตำบลท่างามจะได้เสนอร่างข้อบัญญัติงบประมาณรายจ่าย

ประจำปี ต่อสภาองค์การบริหารส่วนตำบลท่างามอีกครั้งหนึ่ง ฉะนั้น ในโอกาสนี้ คณะผู้บริหารองค์การบริหารส่วนตำบลท่างามจึงขอชี้แจงให้ท่านประธานและสมาชิกทุกท่านได้ทราบถึงสถานะการคลังตลอดจนหลักการและแนวนโยบายการดำเนินการในปีงบประมาณพ.ศ. 2561 ดังต่อไปนี้

**1. สถานะการคลัง**

(1) งบประมาณรายจ่ายทั่วไป

ในปีงบประมาณ พ.ศ. 2561 ณ วันที่ 30 กันยายน พ.ศ. 2561 องค์การบริหารส่วนตำบลท่างาม มีสถานะการเงิน ดังนี้

เงินฝากธนาคารทั้งสิ้น 28,093,236.70 บาท

เงินสะสม 7,157,682.81 บาท

ทุนสำรองเงินสะสม 12,793,520.06 บาท

4/รายการ

-4-

รายการกันเงินไว้แบบก่อหนี้ผูกพันและยังไม่ได้เบิกจ่ายจำนวน 0 โครงการ 0.00 บาท

รายการที่กันเงินไว้โดยยังไม่ก่อหนี้ผูกพัน จำนวน 0 โครงการ 0.00 บาท

(2) เงินกู้คงค้าง 0.00 บาท

2. การบริหารงบประมาณ ในปีงบประมาณ พ.ศ. 2560

(1) รายรับจริงทั้งสิ้น จำนวน 31,455,283.22 บาท ประกอบด้วย

หมวดภาษีอากร 1,287,430.41 บาท

หมวดค่าธรรมเนียม ค่าปรับ และใบอนุญาต 298,894.10 บาท

หมวดรายได้จากทรัพย์สิน 226,671.46 บาท

หมวดรายได้จากสาธารณูปโภคและการพาณิชย์ 242,003.00 บาท

หมวดรายได้เบ็ดเตล็ด 28,200.00 บาท

หมวดภาษีจัดสรร 13,789,582.25 บาท

หมวดเงินอุดหนุนทั่วไป 15,582,502.00 บาท

(2) เงินอุดหนุนที่รัฐบาลให้โดยระบุวัตถุประสงค์ 2,075,300.00 บาท

(3) รายจ่ายจริง จำนวน 24,902ล160.73 บาท ประกอบด้วย

งบกลาง 9,504,588.80 บาท

งบบุคลากร 7,494,932.00 บาท

งบดำเนินงาน 4,363,002.57 บาท

งบลงทุน 2,061,060.52 บาท

งบรายจ่ายอื่น 8,000.00 บาท

งบเงินอุดหนุน 1,470,576.84 บาท

(4) รายจ่ายที่จ่ายจากเงินสะสม 2,075,300.00 บาท (5) รายจ่ายที่จ่ายจากเงินทุนสำรองเงินสะสม 4,659,932.90 บาท

(6) รายจ่ายที่จ่ายจากเงินทุนสำรองเงินสะสม 0.00 บาท

รายละเอียดให้เลขานุการสภาฯนำเสนอ

**เลขานุการสภาฯ** ร่างข้อบัญญัติองค์การบริหารส่วนตำบลท่างาม เรื่อง งบประมาณรายจ่ายทั่วไปประจำปี 2562ตั้งรับไว้ทั้งหมด 37,000,000 บาท ประกอบด้วยรายละเอียดดังนี้

5/2.1 รายรับ

-5-

2.1 รายรับ

|  |  |
| --- | --- |
| **รายรับ** | **ประมาณการปี 2562** |
| รายได้จัดเก็บเอง |  |
| หมวดภาษีอากร | 1,465,000 |
| หมวดค่าธรรมเนียมค่าปรับและใบอนุญาต | 429,000 |
| หมวดรายได้จากทรัพย์สิน | 325,000 |
| หมวดรายได้จากสาธารณูปโภคและการพาณิชย์ | 355,000 |
| หมวดรายได้เบ็ดเตล็ด | 31,000 |
| หมวดรายได้จากทุน | 5,000 |
| **รวมรายได้จัดเก็บเอง** | **2,610,000** |
| รายได้ที่รัฐบาลเก็บแล้วจัดสรรให้องค์กรปกครอง **ส่วนท้องถิ่น** |  |
| หมวดภาษีจัดสรร | 17,890,000 |
| รวมรายได้ที่รัฐบาลเก็บแล้วจัดสรรให้องค์กรปกครองกองท้องถิ่น | 17,890,000 |
| **รายได้ที่รัฐบาลอุดหนุนให้องค์กรปกครองส่วนท้องถิ่น** |  |
| หมวดเงินอุดหนุนทั่วไป | 16,500,000 |
| รวมรายได้ที่รัฐบาลอุดหนุนให้องค์กรปกครองส่วนท้องถิ่น | 16,500,000 |
| รวม | 37,000,000 |

2.2 รายจ่าย

|  |  |
| --- | --- |
| **รายจ่าย** | **ประมาณการปี ๒๕62** |
| จ่ายจากงบประมาณ |  |
| งบกลาง | 12,420,800 |
| งบบุคลากร (หมวดเงินเดือน  ค่าจ้างประจำและค่าจ้างชั่วคราว) | 10,531,300 |
| งบดำเนินงาน (หมวดค่าตอบแทนใช้สอย  และวัสดุและหมวดค่าสาธารณูปโภค) | 8,226,400 |
| งบลงทุน (หมวดค่าครุภัณฑ์ที่ดินและสิ่งก่อสร้าง | 3,811,500 |
| งบรายจ่ายอื่น (หมวดรายจ่ายอื่น) | 20,000 |
| งบเงินอุดหนุน (หมวดเงินอุดหนุน) | 1,990,000 |
| **รวมจ่ายจากงบประมาณ** | 37,000,000 |

6/2.3 รายจ่าย

-6-

2.3 รายจ่ายตามแผนงาน

แผนงานบริหารงานทั่วไป 9,888,500 บาท

แผนงานรักษาความสงบภายใน 341,000 บาท

แผนงานการศึกษา 4,956,600 บาท

แผนงานสาธารณะสุข 385,000 บาท

แผนงานสังคมสงเคราะห์ 1,549,000 บาท

แผนงานเคหะและชุมชน 6,939,100 บาท

แผนงานสร้างความเข้มแข็งของชุมชน 100,000 บาท

แผนงานการศาสนาวัฒนธรรมและนันทนาการ 340,000 บาท

แผนงานการเกษตร 80,000 บาท

แผนงานงบกลาง 12,420,800 บาท

จึงขอเรียนที่ประชุมพิจารณาอภิปราย ซักถามร่างข้อบัญญัติองค์การบริหารส่วนตำบล

ท่างาม เรื่อง งบประมาณรายจ่ายทั่วไปประจำปี 2562 และลงมติรับหลักการร่างข้อบัญญัติฯ ในวาระที่ 1

**ประธาน ฯ** เชิญสมาชิกสภาฯ อภิปราย ซักถามได้

**ชิณกร ส.อบต. ม.3** ขอสอบถามโครงการวางท่อระบายน้ำหมู่ที่ 2 หลวงพ่อขาว อยากทราบว่าคือตรงไหน

**นายกฯ** ตัวโครงการท่อระบายน้ำตามระบบที่ทำให้เรา เป็นงบประมาณของ ระยะ 2 ได้คุยกับโยธาว่า ปัญหาตอนนี้คือ ในส่วนของระยะ 2 ตั้งแต่ บางใหญ่ – วัดแจ้ง จะมีท่อระบายน้ำด้วย ตอนที่คุยพยายามขอท่อระบายน้ำมาใส่ใน ระยะแรก ก็จะได้ระยะสามขึ้นมา ตอนโยธามาตรวจงานเราก็ยืนยันอีกทีว่าขอท่อระบายน้ำ 2 หมู่ โยธาบอกว่าอนุญาตให้กรมโยธาและผังเมือง รื้อของเก่าชลประทานได้ จึงขาดในส่วนนี้ คำนวณไว้ประมาณ 3 ล้าน เลือกเพราะเขาให้เลือกระหว่างเครื่องสูบน้ำ กับ ท่อระบายน้ำ จึงเลือกเครื่องสูบน้ำ เพราะท่อระบายน้ำองค์การบริหารส่วนตำบลท่างามจะขอทำไปเรื่อยๆเอง

**เลขานุการฯ** ค่าบำรุงรักษาที่ดินและสิ่งก่อสร้าง ตั้งไว้ 5 แสนกว่าบาท ตั้งไว้ใช้เพื่อการ ซ่อม บำรุงรักษากล้องวงจรปิด เสียงไร้สาย ถนน อาคาร เป็นทรัพย์สินของเราทั้งหมดแล้วองค์การบริหารส่วนตำบล ท่างามเป็นคนดูแลที่จะต้องบำรุงรักษาซ่อมแซม ต้องใช้งบประมาณเกิน 50,000 บาท

**รองประธานฯ** การติดตั้งแผงพลังงานแสงอาทิตย์ มีการศึกษาว่าถ้าติดตั้งแล้วค่าไฟฟ้าจะลดลง

**นายกฯ**  ปัจจุบันค่าใช้จ่ายไฟฟ้าที่องค์การบริหารส่วนตำบลท่างาม จ่ายทั้งหมดอยู่ที่ประมาณ 70,000 บาท มีนโยบายจะลดค่าใช้จ่าย จึงจะเริ่มจากประปาหมู่บ้านขององค์การบริหารส่วนตำบลท่างามก่อน ประมาณ 1,000 กว่าบาท ผู้รับจ้างแจ้งไม่เหมาะการติดตั้งจะต้องเสียค่าใช้จ่ายกระแสไฟฟ้าประมาณ 5,000 บาท/เดือน ขึ้นไป จะติดตั้งที่อาคารองค์การบริหารส่วนตำบลท่างาม เสียค่าใช้จ่ายไฟฟ้าประมาณ 30,000 บาท/เดือน ต้องใช้เงินเป็นล้านในการติดตั้ง ไม่มีเงินพอ จึงเลือกที่ศูนย์พัฒนาเด็กเล็กฯ จะเสียค่าไฟฟ้าประมาณ 14,000 บาท/เดือน ผู้รับจ้างบอกว่าถ้าติดตั้งจะเสียค่าไฟฟ้าประมาณ 4,000 บาท ลดเงินค่าไฟฟ้าไป 10,000 บาทเห็นผลชัดเจนกว่า โครงการนี้จะดำเนินการปลายปีงบประมาณ

**รองประธานฯ** อยากให้การติดตั้งมีประสิทธิภาพ เวลาที่เกิดปัญหา ระบบขัดข้องเวลาเรียกช่างมาซ่อมอยากให้มาด้วยเวลาที่รวดเร็ว และอยากให้มีอายุการใช้งานที่นานขึ้น

7/เลขานุการ

-7-

**รองประธานฯ** ในเรื่องของแบตเตอรี่ละครับ

**เลขานุการฯ** เราไม่ได้ใช่แบตเตอรี่ ได้นั่งดูรายละเอียดที่เขาส่งมาไม่มีแบตเตอรี่

**รองประธานฯ** ระบบมันจะไม่เสถียร เพราะไม่มีแบตเตอรี่สำรองไฟฟ้า ถ้าฟ้าครึ้มจะไม่มีปัญหาไฟตก

**เลขานุการฯ** ได้ให้ผมไปดูสถานที่ ติดตั้งที่แสวงหาแต่ยังไม่ได้ดูก่อนการติดตั้ง คงต้องศึกษากันก่อน

**นายกฯ** ผมคิดว่าระบบในการติดตั้ง จะต้องมีวิธีการโดยไม่ต้องใช้แบตเตอรี่

**รองประธานฯ** ไฟฟ้าสาธารณะที่เป็นแผงโซล่าเซลล์ของเรามีปัญหาบ่อย จากประสบการณ์ที่ผ่านมา คือซ่อมช้า ใช้เวลาในการซ่อมแซมนาน

**นายกฯ** ช่างมาดำเนินการช้า อาจติดภารกิจที่อื่นอยู่ หรือยังไม่มาเอง

**ประธาน ฯ** เชิญสมาชิกสภาฯ อภิปราย ซักถาม ถ้าไม่มี ขอมติที่ประชุมเห็นชอบรับหลักการใน วาระที่ 1 ร่างข้อบัญญัติองค์การบริหารส่วนตำบลท่างาม เรื่อง งบประมาณรายจ่ายทั่วไปประจำปี 2562

**มติที่ประชุม** เห็นชอบรับหลักการในวาระที่ 1 ร่างข้อบัญญัติองค์การบริหารส่วนตำบลท่างาม เรื่อง งบประมาณรายจ่ายทั่วไปประจำปี 2562เป็นเอกฉันท์ (เวลา 10.30 น.)

**เลขานุการฯ** เมื่อที่ประชุมเห็นชอบร่างข้อบัญญัติองค์การบริหารส่วนตำบลท่างาม เรื่อง งบประมาณรายจ่ายทั่วไปประจำปี 2562ขอให้ที่ประชุมพิจารณาส่งร่างข้อบัญญัติองค์การบริหารส่วนตำบลท่างาม เรื่อง งบประมาณรายจ่ายทั่วไปประจำปี 2562ให้คณะกรรมการแปรญัตติพิจารณา และผู้บริหารท้องถิ่นหรือสมาชิกสภาฯ ผู้ใดเห็นควรจะแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภาฯเป็นผู้แปรญัตติจะต้องมีสมาชิกสภาฯรับรองเช่นเดียวกับการเสนอญัตติ ให้ที่ประชุมสภาฯได้พิจารณาแต่งตั้งคณะกรรมการแปรญัตติ จำนวน 3 ท่าน และผู้รับรอง

**ประธาน ฯ** เชิญสมาชิกสภาฯ ได้เสนอชื่อคณะกรรมการแปรญัตติ จำนวน 3 ท่าน และผู้รับรอง

**ศักดิ์ชาย ส.อบต. ม.5** เสนอ เกาะแก้ว นิจวัฒน์ ผู้รับรอง นายประสิทธิ์ รวยไม่ช้า และนายเฉลิม สวัสดิรักษา

**เฉลียว ส.อบต. ม.**7 เสนอ เฉลิม สวัสดิรักษา ผู้รับรองนางสาวนันทรัตน์ กันพุ่ม และนางพิชชาภรณ์ อ่อนนารถ

**เอนก** **ส.อบต. ม.**3 เสนอ นายศักดิ์ชาย ปานสิงห์ ผู้รับรอง เกาะแก้ว นิจวัฒน์ และนายสมจิตร ช้างปาน

**ประธาน ฯ** มีสมาชิกสภาฯ ได้เสนอชื่อคณะกรรมการแปรญัตติ อีกหรือไม่ถ้าไม่มีถือทั้ง 3 ท่าน เป็นคณะกรรมการแปรญัตติ

**มติที่ประชุม** รับทราบ

**เลขานุการสภาฯ** ที่ประชุมได้เสนอชื่อคณะกรรมการแปรญัตติ ครบทั้ง 3 ท่านแล้ว ขอแจ้งให้ท่านประชุมคัดเลือกประธานฯ เลขานุการฯในวันที่ 6 สิงหาคม 2561 เวลา 11.30 น.และขอที่ประชุมสภาฯกำหนดระยะเวลาเสนอคำแปรญัตติต่อประธานคณะกรรมการแปรญัตติตั้งแต่วันที่ 6 สิงหาคม 2511 เวลา 13.00 น. – 16.30 น. วันที่ 7 - 8 สิงหาคม 2561 เวลา 08.30 น – 16.30 น. วันที่ 9 สิงหาคม 2561 เวลา 08.30 น. – 15.00 น. จึงนำเรียนที่ประชุมพิจารณาเห็นชอบ

**ประธาน ฯ** ท่านสมาชิกสภาฯ จะมีอภิปราย ซักถามหรือแก้ไขวันเวลา ถ้าไม่มีมติที่ประชุมเห็นชอบการแปรญัตติ

**มติที่ประชุม** เห็นชอบเป็นเอกฉันท์

8/ระเบียบ

-8-

**ระเบียบวาระที่ 4 เรื่องอื่นๆ**

**ผอ.กองการศึกษาฯ** ขอเชิญสมาชิกสภาฯ และฝากประชาสัมพันธ์ ในวันที่ 10 สิงหาคม 2561 องค์การบริหารส่วนตำบลท่างามได้จัดกิจกรรมเนื่องในวันแม่ เชิญร่วมงาน 08.00 น. ตักบาตรข้าวสารอาหารแห้ง นิมนต์พระ 19 รูป และมีพิธีตามกำหนดการ

**นายกฯ** ขอเชิญสมาชิกสภาฯ ทุกท่าน ในวันที่ 10 สิงหาคม 2561 ขอเชิญร่วมทำความสะอาดบริเวณริมเขื่อน

**เอนก ส.อบต. ม.3** ทำเรื่องขอเปลี่ยนเสาไฟสิงห์ เป็นเสาไฟสูงได้หรือไม่ เนื่องจากเสียบ่อย และให้ความสว่างน้อยมาก

**นายกฯ**  ทำเรื่องยื่นขอไปแล้ว

**รองประธานฯ** การจัดเก็บขยะอยากให้ตั้งเกณฑ์อัตราค่าธรรมเนียมการเก็บขยะเป็นกิโลกรัม เพราะเนื่องจากค่าธรรมเนียมราคาเท่าเดิม แต่ปริมาณขยะไม่ได้ลดลง

**เฉลิม ส.อบต. ม.2** ในทางปฏิบัตินั้นทำได้อยาก ชาวบ้านบ้างหลังไม่อยากเสียค่าธรรมเนียม กลัวว่าจะแอบเอาไปทิ้งที่อื่น หรืออาจเผาทำลายแทน และขยะในพื้นที่ไหนมากที่สุด

**นายกฯ**  ไม่สามารถประมาณได้เนื่องจาก บางหมู่บ้านที่ดูว่ามีขยะน้อย แต่มีบางส่วนที่ไม่เข้าร่วมโครงการฯ จึงทำให้ไม่สามารถรู้จำนวนขยะที่แท้จริง

**ประธานฯ**  มีสมาชิกท่านใดมีข้อเสนอแนะหรือซักถามอีกหรือไม่ (ไม่มี) ถ้าไม่มีขอปิดการประชุม

**ปิดประชุมเวลา 11.30 น.**

ลงชื่อ.........................................................ผู้จดบันทึกฯ

(นายเอนก พิศแพว )

เลขานุการสภาองค์การบริหารส่วนตำบลท่างาม

ลงชื่อ...........................................................ผู้ตรวจบันทึกฯ

(นายจักรินทร์ สามารถ)

ประธานสภาองค์การบริหารส่วนตำบลท่างาม